Обично кокиче

***Galanthus nivalis*** или **обично кокиче**, е најпознатата и најраспространетата од дваесетте видови во својот род, *[[Кокиче|Galanthus]]*. Кокичињата се меѓу првите луковици што цветаат напролет, и можат да формираат импресивни бели теписи во областите каде што се автохтони или се натурализирани. Не треба да се мешаат со снегулките, од родовите *[[Барско кокиче|Leucojum]]* и *[[Acis]]*.

## Именување
Генеричкото име *Galanthus*, од грчките зборови *gala* (млеко) и *anthos* (цвет), на родот му го дал Карл Линеј во 1735 година. Тој го опишал *Galanthus nivalis* во неговото дело ** објавено во 1753 година. Епитетот *nivalis* значи „од снегот“, што се однесува или на цветот сличен на снег или на раното цветање на растението.

## Распространетост и живеалиште
*Galanthus nivalis* е широко одгледуван во градини, особено во Европа, и е широко натурализиран во шумите во регионите каде што се одгледува. Сепак, кокичето потекнува од Европа: од Шпанија на запад, кон исток до Украина. Го има во Албанија, Ерменија, Австрија, Босна и Херцеговина, Бугарија, Хрватска, Чешка, Франција, Грузија, Германија, Грција, Унгарија, Италија, Полска, Македонија, Молдавија, Црна Гора, Романија, Србија, Словачка, Словенија, Шпанија, Швајцарија, Турција и Украина. Се смета за натурализиран во Велика Британија, Белгија, Холандија, Норвешка, Шведска и делови од Северна Америка (Њуфаундленд, Њу Бранзвик, Онтарио, Масачусетс, Алабама, Род Ајленд, Конектикат, Делавер, Индијана, државата Вашингтон, државата Њујорк, Мичиген, Јута, Њу Џерси, Охајо, Пенсилванија, Мериленд, Вирџинија и Северна Каролина).
мини|Натурализирани кокичиња во паркот Висахикон Вали на почетокот на март.
Иако често се смета за британски див цвет, или дека е донесен на Британските Острови од Римјаните, сега се смета дека веројатно бил воведен многу подоцна, можеби околу почетокот на шеснаесеттиот век.

## Опис
лево|мини|Обично кокиче
*Galanthus nivalis* расте до околу 7–15 см во височина, и цвета помеѓу јануари и април во северната умерена зона (јануари-мај во дивината). Тоа се повеќегодишни, тревни растенија кои растат од луковици. Секоја луковица генерално произведува два линеарни, или многу тесно ланцетни, сивкасто-зелени лисја и исправен, безлистен стебленце (цветно стебло), кое на врвот носи пар лопатки слични на бракти споени со хартиена мембрана. Од нив излегува осамен, висечки, бел цвет во облик на ѕвонче, држен на тенок стебленцел.

Цветот се состои од шест тепали, исто така познати како сегменти. Надворешните три се поголеми и поконвексни од внатрешните. Внатрешните сегменти на цветот обично се обележани на нивната надворешна површина со зелена или зеленикаво-жолта ознака во облик на V или U (понекогаш опишана како „во облик на мост“) над малиот засек на врвот на секоја тепала. Внатрешната површина има бледо зелена ознака што ја покрива целата или поголемиот дел од неа. 

*G. nivalis* е растение кое се опрашува вкрстено, но понекогаш се случува и самоопрашување. Се опрашува од пчели. 

## Наводи

## Библиографија

*
*
*

## Надворешни врски

* Профил на растението Кју: ''Galanthus nivalis'' (кокиче)

Категорија:Ботанички таксони опишани од Карл Линеј
Категорија:Растенија опишани во 1753 година
Категорија:Флора на Европа
Категорија:Речиси загрозени видови според МСЗП
Категорија:Флора на Македонија